2017 októberében Gaga meglepetésfellépést adott a One America Appeal jótékonysági koncerten Texasban, ahol mind az öt korábbi élő amerikai elnök is jelen volt, hogy pénzt gyűjtsenek azoknak, akiket az abban az évben történt hurrikánkatasztrófa sújtott. Három dalát énekelte el – a "Million Reasons"-t, a "You and I"-t és a "The Edge of Glory"-t. Gaga a "Joanne" című dalával együtt énekelte a "Million Reasons"-t a 60. Grammy-díjátadó gálán, amely során egy pink tüll uszályos estélyi ruhát viselt. Egy angyalszárnyakkal borított zongoránál ülve énekelte a dalt, miközben Ronson is csatlakozott hozzá a színpadon és gitáron kísérte. A fellépést a "Joanne" előadásával kezdte, majd miután megemlítette a Time's Up mozgalmat, a "Million Reasons" következett, aztán később felállt a zongorától, és úgy folytatta a dal éneklését. Az előadást úgy zárta, hogy hátradőlve ráfeküdt a hangszerre.